Αυτές είναι οι 10 κορυφαίες τριάδες στην ιστορία του Champions League - Balla.com.cy\nΔημοσιεύτηκε στις 14/02/2018 - 3:00 από Balla.com.cy\nΗ μαγεία του CL επιστρέφει στις ζωές μας και η Equipe θέλησε να κάνει ένα ξεχωριστό δώρο στο φίλαθλο κοινό, παρουσιάζοντας τις 10 κορυφαίες επιθετικές τριπλέτες στην ιστορία του θεσμού!Μετά από απουσία δύο μηνών το λαμπερό και φανταχτερό Champions League επιστρέφει, με 16 ομάδες να είναι έτοιμες να μπουν στη μάχη με στόχο να φτάσουν στο φινάλε της σεζόν στον μεγάλο τελικό και να κατακτήσουν το πολυπόθητο τρόπαιο.\nΤι καλύτερο πρελούδιο λοιπόν από την πρώτη κόντρα μεταξύ της Παρί και της Ρεάλ Μαδρίτης το βράδυ της Τετάρτης, όπου Νεϊμάρ, Καβάνι και Εμπαπέ θα αντιμετωπίσουν τους Κριστιάνο Ρονάλντο, Γκάρεθ Μπέιλ και Καρίμ Μπενζεμά…\n1. Ντι Στέφανο – Πούσκας – Χέντο (Ρεάλ Μαδρίτης 1960)\n2. Μέσι – Νεϊμάρ – Σουάρες (Μπαρτσελόνα 2015)\n3. Ρονάλντο – Ρούνεϊ – Τέβες (Μάντσεστερ Γιουνάιτεντ 2008)\n4. Κρόιφ – Κάιζερ – Ρεπ (Άγιαξ 1973)\n5. Ρονάλντο – Μπενζεμά – Μπέιλ (Ρεάλ Μαδρίτης 2014 & 2016)\n6. Μέσι – Ανρί – Ετό (Μπαρτσελόνα 2009)\n7. Μίλερ – Χένες – Ρουμενίγκε (Μπάγερν 1976)\n8. Ντελ Πιέρο – Βιάλι – Ραβανέλι (Γιουβέντους 1996)\n9. Εουσέμπιο – Ζοζέ Άγκουας – Ζοζέ Αουγκούστο (Μπενφίκα 1962)\n10. Φέλερ – Μπόκσιτς – Πελέ (Μαρσέιγ 1993)\nTo περιοδικό France Football επέλεξε τις δέκα κορυφαίες επιθετικές τριάδες του ευρωπαϊκού ποδοσφαίρου που κατέκτησαν είτε το Κύπελλο Πρωταθλητριών, είτε το Champions League. Στην κορυφή οι Ντι Στέφανο, Πούσκας και Χέντο της Ρεάλ Μαδρίτης (1960), μοναδικοί με διπλή παρουσία οι Κριστιάνο και Μέσι.\nΜε αφορμή την επανεκκίνηση του Champions League με την φάση των “16” και τα πρώτα νοκ άουτ στην φετινή διοργάνωση, το γαλλικό περιοδικό France Football δημοσίευσε στο τελευταίο του τεύχος, τις δέκα κορυφαίες επιθετικές τριάδες που κατέκτησαν το τρόπαιο είτε ως Κύπελλο Πρωταθλητριών, είτε ως Champions League. Στα 62 χρόνια του σημαντικότερου διασυλλογικού ποδοσφαιρικού θεσμού, έχουμε θαυμάσει έναν ατελείωτο αριθμό επιθετικών παικτών που με τα γκολ τους βοήθησαν τις ομάδες τους να διακριθούν, να φτάσουν μέχρι τον τελικό της διοργάνωσης και σε αρκετές περιπτώσεις να “ανέβουν” στην κορυφή της Ευρώπης. Στις επιθετικές γραμμές των περισσότερων ομάδων, διαχρονικά ένα είναι συνήθως το μεγάλο “αστέρι”, αρκετές φορές μπορεί να συνοδεύεται και από έναν ακόμα σημαντικό παίκτη. Το πιο σπάνιο όμως, είναι ολόκληρη η επιθετική τριάδα να αποτελείται από ποδοσφαιριστές πρώτης γραμμής, που να διακρίνονται όλοι τους στο σκοράρισμα και να μοιράζονται τη “δόξα“, κρατώντας ο καθένας για τον εαυτό του έναν αμιγώς πρωταγωνιστικό ρόλο. Αυτές ακριβώς τις τριάδες θέλησε να αναδείξει σε αυτή τη λίστα το γαλλικό περιοδικό, περιορίζοντας όμως ακόμα περισσότερο την επιλογή τους, αφού έθεσε ως απαραίτητη προϋπόθεση να έχουν αγωνιστεί ως βασικοί σε τελικό και να έχουν κατακτήσει το τρόπαιο με τις εκάστοτε ομάδες τους. Αν ρίξουμε μια ματιά σε αυτή τη δεκάδα, θα δούμε ότι εκπροσωπούνται τα πέντε κορυφαία πρωταθλήματα της Ευρώπης (Ισπανία, Αγγλία, Γερμανία, Ιταλία, Γαλλία) συν τις Ολλανδία και Πορτογαλία. Πρώτοι και καλύτεροι είναι οι Ισπανοί με τέσσερις τριάδες, ενώ όλοι οι υπόλοιποι έχουν μονή εκπροσώπηση.\nΗ Ρεάλ Μαδρίτης και η Μπαρτσελόνα είναι οι μοναδικοί σύλλογοι με διπλή παρουσία στη λίστα, με τους “μερένγκες” να παίρνουν την πρωτιά στην άτυπη αυτή μονομαχία, αφού οι δυο τριάδες τους αντιπροσωπεύουν τρεις κερδισμένους τίτλους, έναντι δυο των “μπλαουγκράνα”. Το βάθρο των νικητών, πίσω από τη Ρεάλ και την Μπάρτσα, συμπληρώνει η Μάντσεστερ Γιουνάιτεντ. Μόνο δυο παίκτες έχουν διπλή παρουσία στη λίστα, πρόκειται για τους Κριστιάνο Ρονάλντο (με Γιουνάιτεντ και Ρεάλ) και Λιονέλ Μέσι (αμφότερες με Μπαρτσελόνα). Οι δέκα τριάδες αποτελούνται από 28 διαφορετικούς παίκτες, εκ των οποίων οι 21 είναι Ευρωπαίοι, οι 5 Νοτιοαμερικάνοι και οι 2 Αφρικανοί. Την μεγαλύτερη εκπροσώπηση έχουν οι Γερμανοί και οι Πορτογάλοι (από τέσσερις παρουσίες). Στους 11 τελικούς που έχουν αγωνιστεί, οι 28 αυτοί παίκτες πέτυχαν συνολικά 21 τέρματα (18 ως νικητές και 3 ως ηττημένοι). Πρώτος σκόρερ είναι ο Φέρεντς Πούσκας με 7 γκολ, τέσσερα ως νικητής το 1960 και τρία ως ηττημένος το 1962. Μαζί με τον Πούσκας, ο μοναδικός άλλος παίκτης της λίστας που έχει σκοράρει σε δυο τελικούς, είναι ο Κριστιάνο Ρονάλντο, με τη διαφορά ότι ο Πορτογάλος το έκανε σε αμφότερους ως νικητής του τροπαίου. Στον πίνακα που ακολουθεί, μπορείτε να δείτε τις δέκα τριάδες συγκεντρωτικά και αμέσως μετά, θα τις παρουσιάσουμε αναλυτικά.\nΞεκινάμε με μια πραγματικά… εξωπραγματική τριάδα, την πρώτη που διέλυσε κάθε ρεκόρ και λογική στο ευρωπαϊκό ποδόσφαιρο, κατακτώντας ό,τι βρήκε μπροστά της. Η σεζόν 1959/60 ήταν η κορύφωση μιας Ρεάλ Μαδρίτης που μετέτρεψε το Κύπελλο Πρωταθλητριών σε αποκλειστικά δική της υπόθεση στην πρώτη πενταετία του θεσμού. Ο τελικός του 1960, εκείνο το απίστευτο 7-3 επί της Άιντραχτ Φρανκφούρτης στο “Χάμπτεν Παρκ” της Γλασκώβης, θεωρείται μέχρι σήμερα ο πιο εντυπωσιακός στην ιστορία της διοργάνωσης, ο μοναδικός με διψήφιο συνολικό αριθμό τερμάτων από τις δυο φιναλίστ. Οι Γερμανοί μπορεί να προηγήθηκαν 1-0, όμως στη συνέχεια ακολούθησε μια “καταιγίδα” από το φοβερό και τρομερό δίδυμο των Ντι Στέφανο και Πούσκας, οι οποίοι πέτυχαν και τα επτά γκολ των “μερένγκες”! Μαζί τους στην επιθετική γραμμή και ο θρυλικός Πάκο Χέντο, ο μοναδικός παίκτης που έχει κατακτήσει έξι τρόπαια. Η Ρεάλ εκείνη τη σεζόν, απέκλεισε στους “16” την Ζενές Ες του Λουξεμβούργου με συνολικό σκορ 12-2 (2 γκολ ο Ντι Στέφανο, 4 ο Πούσκας), στους “8” τη γαλλική Νις με 6-3 (από ένα τέρμα η τριάδα) και στον ημιτελικό την Μπαρτσελόνα με 6-2 (3 γκολ ο Πούσκας, 2 ο Ντι Στέφανο και 1 ο Χέντο). Ο Πούσκας ήταν ο πρώτος σκόρερ της διοργάνωσης με 12 γκολ και ο Ντι Στέφανο δεύτερος με 8. Οι τρεις τους υπήρξαν οι μεγάλοι ηγέτες της μεγάλης Ρεάλ εκείνης της εποχής και με τα επιτεύγματά τους σφράγισαν μια ολόκληρη εποχή στο ευρωπαϊκό ποδόσφαιρο.\nΠερνάμε στο νούμερο δυο της λίστας, με μια ακόμα εξωπραγματική τριάδα που έγραψε τη δική της ιστορία στο παγκόσμιο ποδόσφαιρο, πριν αποχωρήσει ο ένας εκ των τριών για να συνεχίσει αλλού την καριέρα του. Η σεζόν 2014/15 ήταν η πρώτη του Λουίς Σουάρες στη Μπαρτσελόνα, με τον Ουρουγουανό επιθετικό να πλαισιώνει τους άλλους δυο σούπερ σταρ των Καταλανών, Μέσι και Νεϊμάρ. Οι τρεις τους έφτασαν τα 122 τέρματα μέσα σε εκείνη τη σεζόν (Μέσι 59, Νέι 38, Σουάρες 25), σπάζοντας κάθε προηγούμενο ρεκόρ! Στο Champions League έφτασαν μέχρι τον τελικό, αποκλείοντας στα νοκ άουτ κατά σειρά την Μάντσεστερ Σίτι με συνολικό σκορ 3-1 (2 γκολ ο Σουάρες), την Παρί Σεν Ζερμέν με 5-1 (3 γκολ ο Νέι, 2 ο Σουάρες) και την Μπάγερν με 5-3 (3 γκολ ο Νέι, 2 ο Μέσι). Στο Ολυμπιακό Στάδιο του Βερολίνου, οι “μπλαουγκράνα” ξεπέρασαν και το εμπόδιο της Γιούβε και με το 3-1 (από ένα γκολ Νέι και Σουάρες) κατέκτησαν το πέμπτο τρόπαιο στην ιστορία του συλλόγου, συμπληρώνοντας έτσι το δεύτερο τρεμπλ μέσα σε μια εξαετία. Οι τρεις τους σε εκείνη τη διοργάνωση πέτυχαν συνολικά 27 γκολ (10 ο Μέσι, 10 ο Νέι, 7 ο Σουάρες)! Η τριάδα αυτή συνυπήρξε για τρία χρόνια στη Μπαρτσελόνα (2014/15 – 2016/17), πετυχαίνοντας σε αυτό το διάστημα τον διαστημικό αριθμό των 364 γκολ σε όλες τις διοργανώσεις (153 ο Μέσι, 121 ο Σουάρες και 90 ο Νέι)! Πρόκειται για την πιο παραγωγική επιθετική τριάδα όλων των εποχών στο ευρωπαϊκό ποδόσφαιρο.\nΣειρά έχει η τριάδα που συμπληρώνει το βάθρο της λίστας του France Football και την οποία αποτελούν οι Κριστιάνο, Τέβες και Ρούνεϊ (AP Photo/Jon Super). Η σεζόν 2007/08 ήταν η πρώτη του Κάρλος Τέβες στην Μάντσεστερ Γιουνάιτεντ, ο οποίος πλαισίωσε στην επίθεση τους Κριστιάνο Ρονάλντο και Γουέιν Ρούνεϊ. Οι τρεις τους έφτασαν εκείνη τη χρονιά τα 79 τέρματα (42 ο Κριστιάνο, 18 ο Ρούνεϊ και 19 ο Τέβες) σε όλες τις διοργανώσεις. Στο Champions League οι “κόκκινοι διάβολοι” έφτασαν αήττητοι μέχρι τον τελικό, αποκλείοντας στα νοκ άουτ κατά σειρά την Λιόν με συνολικό σκορ 2-1 (1 γκολ ο Τέβες και 1 ο Κριστιάνο), τη Ρόμα με 3-0 (από ένα γκολ κάθε μέλος της τριάδας) και την Μπαρτσελόνα με 1-0. Στον τελικό του σταδίου “Λουζνίκι” στη Μόσχα, η Γιουνάιτεντ αντιμετώπισε την Τσέλσι, τα 120 λεπτά έληξαν ισόπαλα 1-1 (γκολ του Κριστιάνο) και ο τίτλος κρίθηκε στα πέναλτι, 6-5 υπέρ της Μάντσεστερ, η οποία κατέκτησε έτσι το τρίτο τρόπαιο στην ιστορία της (κάνοντας το νταμπλ, αφού εκείνη τη σεζόν κατέκτησε και το πρωτάθλημα στην Αγγλία). Η τριάδα πέτυχε σε εκείνη τη διοργάνωση συνολικά 16 τέρματα (8 ο Κριστιάνο που αναδείχθηκε και πρώτος σκόρερ και από 4 οι Ρούνεϊ και Τέβες). Οι τρεις τους συνυπήρξαν για δυο χρόνια στην Μάντσεστερ Γιουνάιτεντ (2007/08 – 2008/09), πετυχαίνοντας σε αυτό το διάστημα 140 τέρματα σε όλες τις διοργανώσεις (68 ο Κριστιάνο, 38 ο Ρούνεϊ και 34 ο Τέβες). Το καλοκαίρι του 2009 ο Ρονάλντο έφυγε για τη Ρεάλ και ο Τέβες για την Μάντσεστερ Σίτι.\nΗ ομάδα του Άγιαξ που αντιμετώπισε τον Ολυμπιακό σε φιλικό αγώνα στο “Γ. Καραϊσκάκης” στις 16 Φεβρουαρίου του 1973. Πίσω από αριστερά: Χουλσόφ, Σίχλερ, Σουρμπίρ, Κρόφ, Κρολ, Κάιζερ. Μπροστά από αριστερά: Ρεπ, Νέεσκενς, Α. Μιούρεν, Γκ. Μιούρεν, Βέβερ. Οι Ολλανδοί νίκησαν 2-1 (Photo: Eurokinissi)\nΟ Άγιαξ της αρχής της δεκαετίας του ’70, μια από τις μεγαλύτερες ομάδες όλων των εποχών με τρία σερί κερδισμένα Κύπελλα Πρωταθλητριών (1971, 1972 & 1973) και μαζί, οι Γιόχαν Κρόιφ, Τζόνι Ρεπ και Πιτ Κάιζερ, μια από τις κορυφαίες επιθετικές τριάδες όλων των εποχών. Ο “ιπτάμενος Ολλανδός”, μια τεράστια ποδοσφαιρική προσωπικότητα, πλαισιωμένος με δυο φοβερά εξτρέμ, τον Κάιζερ από αριστερά και τον Ρεπ από δεξιά. Η ομάδα-δημιούργημα του Ρίνους Μίχελς που δίδαξε το ολοκληρωτικό ποδόσφαιρο, στα χέρια πλέον του Στέφαν Κόβατς, έφτασε στη σεζόν 1972/73 για τρίτη φορά στην κορυφή της Ευρώπης. Στο Κύπελλο Πρωταθλητριών ξεπέρασε πρώτα το εμπόδιο της ΤΣΣΚΑ Σόφιας με συνολικό σκορ 6-1 (2 γκολ ο Κρόιφ και 1 ο Κάιζερ), στη συνέχεια απέκλεισε την Μπάγερν Μονάχου με 5-2 (από ένα γκολ Κρόιφ και Κάιζερ) και στον ημιτελικό τη Ρεάλ Μαδρίτης με 3-1. Στον τελικό που διεξήχθη στο “μικρό Μαρακανά” του Ερυθρού Αστέρα στο Βελιγράδι, ο Ρεπ σκόραρε μόλις στο 5′ απέναντι στη Γιουβέντους, γκολ που αποδείχθηκε αρκετό για να δώσει το τρόπαιο στον “Αίαντα”. Η τριάδα πέτυχε 6 τέρματα σε αυτή την πορεία, 3 ο Κρόιφ, 2 ο Κάιζερ και 1, αυτό του τελικού, ο Ρεπ. Οι τρεις τους συνυπήρξαν για δυο χρόνια στον Άγιαξ (1971/72 – 1972/73), κατακτώντας δυο Κύπελλα Πρωταθλητριών, δυο πρωταθλήματα και ένα Κύπελλο Ολλανδίας και ένα Διηπειρωτικό Κύπελλο.\nΠερνάμε τώρα στην μοναδική τριάδα της λίστας που κατέκτησε δυο Champions League, αυτά του 2014 και του 2016 (πήρε και αυτό του 2017, όμως το France Football υπολογίζει μόνο τους τελικούς που η εκάστοτε τριάδα ξεκίνησε στην βασική ενδεκάδα, κάτι που δεν συνέβη πέρυσι με τον Μπέιλ, ο οποίος μπήκε ως αλλαγή, αντικαθιστώντας τον Μπενζεμά). Οι αριθμοί και εδώ είναι άκρως εντυπωσιακοί. Η τριάδα των Κριστιάνο, Μπενζεμά και Μπέιλ, γνωστή και ως BBC, πέτυχε 28 τέρματα στο ChL του 2013/14 (17 ο Κριστιάνο, 6 ο Μπέιλ, 5 ο Μπενζεμά). Η Ρεάλ ξεπέρασε στα νοκ άουτ την μισή Bundesliga, αποκλείοντας κατά σειρά τις Σάλκε (9-2), Μπορούσια Ντόρτμουντ (3-2) και Μπάγερν (5-0)! Η πιο εντυπωσιακή εμφάνιση του BBC ήταν στο 1-6 επί της Σάλκε στο Γκέλζενκιρχεν, εκεί όπου ο καθένας τους πέτυχε από δυο γκολ! Στον τελικό της Λισαβόνας, οι “μερένγκες” έμειναν ζωντανοί με την κεφαλιά του Ράμος στις καθυστερήσεις και στην παράταση υπέταξαν εύκολα 4-1 την Ατλέτικο, με γκολ των Μπέιλ και Κριστιάνο. Δυο χρόνια αργότερα, η τριάδα πέτυχε 20 γκολ στο ChL της σεζόν 2015/16 (16 ο Κριστιάνο και 4 ο Μπενζεμά). Στα νοκ άουτ η Ρεάλ απέκλεισε κατά σειρά τις Ρόμα (4-0), Βόλφσμπουργκ (3-2) και Μάντσεστερ Σίτι (1-0), κατακτώντας και πάλι το τρόπαιο απέναντι στην Ατλέτικο, αυτή τη φορά στη διαδικασία των πέναλτι. Το BBC συνυπάρχει από τη σεζόν 2013/14 και σε αυτά τα σχεδόν πέντε χρόνια, έχει πετύχει 403 γκολ (228 ο Κριστιάνο, 99 ο Μπενζεμά, 76 ο Μπέιλ).\nΣειρά έχει μια ακόμα παρουσία της Μπαρτσελόνα στη λίστα, αυτή τη φορά με μια διαφορετική τριάδα, η οποία αποτελείται από τον Μέσι (δεύτερη παρουσία του Λέο), τον Σαμουέλ Ετό και τον Τιερί Ανρί που είχε φτάσει έναν χρόνο νωρίτερα από την Άρσεναλ για να πλαισιώσει τους δυο πρώτους. Οι τρεις τους σημείωσαν εκείνη τη σεζόν (2008/09) ακριβώς εκατό γκολ (38 ο Μέσι, 36 ο Ετό και 26 ο Ανρί). Στο Champions League οι “μπλαουγκράνα” απέκλεισαν στα νοκ άουτ κατά σειρά την Λιόν με συνολικό σκορ 6-3 (3 γκολ ο Ανρί και από ένα οι Μέσι και Ετό), την Μπάγερν 5-1 (2 γκολ ο Μέσι και από ένα οι Ανρί και Ετό) και την Τσέλσι με το αξέχαστο γκολ-βολίδα του Ινιέστα στις καθυστερήσεις του επαναληπτικού. Στον τελικό που διεξήχθη στο “Ολίμπικο” της Ρώμης, η Μπαρτσελόνα νίκησε 2-0 την Μάντσεστερ Γιουνάιτεντ με γκολ των Ετό και Μέσι και κατέκτησε το τρίτο τρόπαιο της ιστορίας της συμπληρώνοντας το πρώτο της τρεμπλ στην παρθενική σεζόν του Πεπ Γουαρδιόλα στον πάγκο, το οποίο στη συνέχεια της χρονιάς εξελίχθηκε σε “εξαρέ”. Συνολικά σε εκείνο το Champions League, οι τρεις επιθετικοί των Καταλανών σκόραραν 18 φορές (9 ο Μέσι, 5 ο Ανρί και 4 ο Ετό). Η τριάδα αυτή συνυπήρξε για δυο χρόνια στη Μπαρτσελόνα (2007/08 – 2008/09), πετυχαίνοντας σε αυτό το διάστημα 153 γκολ σε όλες τις διοργανώσεις. Το καλοκαίρι του 2009, ο Σαμουέλ Ετό άφησε τη Βαρκελώνη για να συνεχίσει την καριέρα του στην Ίντερ, δίνοντας τη θέση του στον Ζλάταν Ιμπραχίμοβιτς. (AP Photo/Alvaro Barrientos)\nΆλλη μια τεράστια επιθετική τριάδα, αυτή της Μπάγερν Μονάχου, αποτελούμενη από τους Γκερντ Μίλερ, Ούλι Χένες και Καρλ Χάιντς Ρουμενίγκε. Οι ήδη δυο συνεχόμενες φορές πρωταθλητές Ευρώπης, Βαυαροί, δημιούργημα του Ούντο Λάτεκ που έδωσε την σκυτάλη στον επίσης άκρως πετυχημένο Ντέτμαρ Κράμερ, ήταν έτοιμοι να ξεκινήσουν τον δρόμο τους για μια ακόμα κατάκτηση του Κυπέλλου Πρωταθλητριών. Στους ήδη καταξιωμένους επιθετικούς Μίλερ και Χένες (πρωταθλητές Ευρώπης και Κόσμου με την Δυτική Γερμανία το 1972 και το 1974 αντίστοιχα), προστέθηκε και ο νεαρός τότε φέρελπις Ρουμενίγκε για να συμπληρώσει ιδανικά μια από τις μεγαλύτερες γραμμές κρούσης στην ιστορία του ποδοσφαίρου. Στην πορεία εκείνης της διοργάνωσης, η Μπάγερν απέκλεισε πρώτα την Ζενές Ες του Λουξεμβούργου με συνολικό σκορ 8-1 (2 γκολ ο Ρουμενίγκε), στη συνέχεια άφησε εκτός την Μάλμε με 2-1, ακολούθησε το συνολικό 5-1 επί της Μπενφίκα (2 γκολ ο Μίλερ, 1 ο Ρουμενίγκε) και στον ημιτελικό είχαμε το 3-1 επί της Ρεάλ Μαδρίτης με τα τρία τέρματα του Μίλερ. Στον τελικό του “Χάμπτεν Παρκ” της Γλασκώβης, οι Βαυαροί νίκησαν 1-0 την Σεντ Ετιέν και έτσι κατέκτησαν το τρίτο σερί ευρωπαϊκό τους στέμμα. Ο Μίλερ ήταν πρώτος σκόρερ της Μπάγερν στη διοργάνωση με 5 τέρματα, 3 σημείωσε ο Ρουμενίγκε, ενώ ο Χένες δεν κατάφερε να σκοράρει. Η τριάδα αυτή συνυπήρξε για πέντε χρόνια στο Μόναχο (1974/75 – 1978/1979), πετυχαίνοντας σε αυτό το διάστημα 263 γκολ σε όλες τις διοργανώσεις (158 ο Μίλερ, 62 ο Ρουμενίγκε και 43 ο Χένες).\nΠερνάμε τώρα στην ιταλική τριάδα που επέλεξε στην 8η θέση το France Football και πηγαίνουμε στην Γιουβέντους της σεζόν 1995/96. Στη γραμμή κρούσης η “γηραιά κυρία” είχε τους ήδη φτασμένους Τζανλούκα Βιάλι και Φαμπρίτσιο Ραβανέλι, συν το τότε νέο μεγάλο αστέρι του ιταλικού ποδοσφαίρου, τον 22χρονο Αλεσάντρο Ντελ Πιέρο. Στο Champions League εκείνης της χρονιάς, οι “μπιανκονέρι” του Μαρσέλο Λίπι, απέκλεισαν στα νοκ άουτ πρώτα τη Ρεάλ Μαδρίτης στους “8” με συνολικό σκορ 2-1 (1 γκολ ο Ντελ Πιέρο) και στη συνέχεια την γαλλική Ναντ στα ημιτελικά με 4-3 (2 γκολ ο Βιάλι). Στον τελικό που διεξήχθη στο “Ολίμπικο” της Ρώμης, Γιούβε και Άγιαξ ολοκλήρωσαν 90λεπτο και παράταση στο 1-1 (το γκολ ο Ραβανέλι) και ο τίτλος κρίθηκε στα πέναλτι με 4-2 υπέρ των Ιταλών, που έτσι πανηγύρισαν το δεύτερο τρόπαιο της ιστορίας τους. Σε εκείνη τη διοργάνωση, οι τρεις επιθετικοί της Γιούβε σημείωσαν συνολικά 13 τέρματα (6 ο Ντελ Πιέρο, 5 ο Ραβανέλι και 2 ο Βιάλι). Η τριάδα αυτή συνυπήρξε για τρία χρόνια στο Τορίνο (1993/94 – 1995/1996), πετυχαίνοντας σε αυτό το διάστημα 128 γκολ σε όλες τις διοργανώσεις (29 ο Ντελ Πιέρο, 59 ο Ραβανέλι και 40 ο Βιάλι). Αμέσως μετά την κατάκτηση του Champions League, το καλοκαίρι του 1996, οι Βιάλι και Ραβανέλι έφυγαν από τη Γιούβε με προορισμό την Αγγλία, ο μεν πρώτος για την Τσέλσι, ο δε δεύτερος για την Μίντλεσμπρο. (AP Photo/Pete Kemp)\nΜια ακόμα ιστορική επιθετική τριάδα, από την μεγάλη Μπενφίκα της δεκαετίας του ’60, την ομάδα που πήρε τη σκυτάλη από τη Ρεάλ Μαδρίτης των πέντε σερί κατακτήσεων, γράφοντας τη δική της ιστορία στο ευρωπαϊκό ποδόσφαιρο. Οι “αετοί” του μεγάλου Ούγγρου Μπέλα Γκούτμαν, έναν χρόνο πριν είχαν φτάσει για πρώτη φορά στην κορυφή της Ευρώπης νικώντας 3-2 στον τελικό την Μπαρτσελόνα και ήθελαν να υπερασπιστούν τον τίτλο τους, δημιουργώντας τη δική τους δυναστεία. Δίπλα στους επιθετικούς της ομάδας, Ζοζέ Άγκουας και Ζοζέ Αουγκούστο, το καλοκαίρι του 1961 ήρθε να προστεθεί ένας 20χρονος που θα άφηνε εποχή στο ποδόσφαιρο, ο Εουσέμπιο ντα Σίλβα Φερέιρα. Η Μπενφίκα ξεπέρασε στον πρώτο γύρο την Αούστρια Βιέννης με συνολικό σκορ 6-2 (3 γκολ ο Άγκουας και 1 ο Εουσέμπιο), στη συνέχεια απέκλεισε την Νυρεμβέργη με 7-3 (1 γκολ ο Άγκουας και από 2 οι Εουσέμπιο και Αουγκούστο) και στον ημιτελικό επιβλήθηκε 4-3 της Τότεναμ (2 γκολ ο Αουγκούστο και 1 ο Άγκουας). Στον τελικό που διεξήχθη στο Ολυμπιακό Στάδιο του Άμστερνταμ, οι “αετοί” αντιμετώπισαν τη Ρεάλ Μαδρίτης των φοβερών και τρομερών Ντι Στέφανο, Πούσκας και Χέντο. Οι “μερένγκες” προηγήθηκαν 2-0 και 3-2 με το χατ-τρικ του Πούσκας, όμως η Μπενφίκα πέτυχε πέντε γκολ (1 ο Άγκουας και 2 ο Εουσέμπιο) και με το τελικό 5-3 σήκωσε για δεύτερη συνεχόμενη φορά το τρόπαιο. Οι τρεις επιθετικοί των “αετών” σημείωσαν 15 τέρματα στη διοργάνωση (6 ο Άγκουας, 5 ο Εουσέμπιο και 4 ο Αουγκούστο). Η τριάδα αυτή συνυπήρξε για δυο χρόνια στη Λισαβόνα (1961/62 – 1962/1963), πετυχαίνοντας σε αυτό το διάστημα 128 γκολ σε όλες τις διοργανώσεις (67 ο Εουσέμπιο, 34 ο Άγκουας και 27 ο Αουγκούστο).\nΚαι φτάνουμε στη δέκατη και τελευταία επιθετική τριάδα της λίστας του France Football, εκείνη της Μαρσέιγ τη σεζόν 1992/93, αποτελούμενη από τους Ρούντι Φέλερ, Άλεν Μπόκσιτς και Αμπεντί Πελέ. Η μεγάλη ομάδα που είχαν δημιουργήσει ο ιδιοκτήτης Μπερνάρ Ταπί και ο τεχνικός Ραϊμόν Γκέταλς, είχε ήδη χάσει μια ευκαιρία να ανέβει στην κορυφή της Ευρώπης όταν στον τελικό του Πρωταθλητριών το 1991 είχε χάσει το τρόπαιο στα πέναλτι από τον Ερυθρό Αστέρα. Δυο χρόνια μετά, στο πρώτο Champions League της ιστορίας, οι “Φωκαείς” απέκλεισαν στον πρώτο γύρο την Γκλεντόραν με συνολικό σκορ 8-0 (από ένα γκολ οι Φέλερ και Πελέ) και στον δεύτερο την Δυναμό Βουκουρεστίου 2-0 με δυο γκολ του Μπόκσιτς. Στον όμιλο που ακολούθησε, η Μαρσέιγ πέτυχε 3 νίκες και 3 ισοπαλίες και προκρίθηκε ως πρώτη στον μεγάλο τελικό, ο οποίος διεξήχθη στο Ολυμπιακό Στάδιο του Μονάχου. Οι Γάλλοι αντιμετώπισαν τη Μίλαν του Καπέλο και των Ολλανδών και πήραν τον τίτλο με το γκολ του Μπολί. Σε αυτή τη διοργάνωση, η επιθετική τριάδα της ομάδας πέτυχε συνολικά 11 τέρματα (6 ο Μπόκσιτς, 2 ο Φέλερ και 3 ο Πελέ). Η τριάδα αυτή συνυπήρξε για μόλις μια σεζόν στη Μασσαλία (1992/93), πετυχαίνοντας σε αυτήν την περίοδο 57 γκολ σε όλες τις διοργανώσεις (29 ο Μπόκσιτς, 22 ο Φέλερ και 6 ο Πελέ). Τον θρίαμβο του Μονάχου ακολούθησε ο υποβιβασμός της Μαρσέιγ λόγω της υπόθεσης του στημένου παιχνιδιού με την Βαλενσιάν, με τους Πελέ και Μπόκσιτς να φεύγουν ο μεν πρώτος για τη Λιόν, ο δε δεύτερος για τη Λάτσιο.\nΠηγές: as.com, Marca, uefa.com\nPosted in Champions League, Old Stories, Αφιερώματα\n« Οι πιο παθιασμένοι έρωτες των ελληνικών ριάλιτι\nΑποστολή: Πρωτάθλημα μετά από 33 χρόνια! »


Μπορείς να χρησιμοποιείς το λάδι καρύδας στο πρόσωπό σου; - OFF Magazine - Η ΧΑΛΚΙΔΑ ΣΤΟ INTERNET\nΔημοσιεύθηκε 12 Φεβρουαρίου, 2021\nΌσα πρέπει να ξέρεις για αυτό το έλαιο και τη χρήση του στην επιδερμίδα!\nΣίγουρα θα έχεις ακούσει πολλές φορές για το λάδι καρύδας και τις ευεργετικές ιδιότητες που έχει στα μαλλιά μας. Ίσως και να το έχεις δοκιμάσει κιόλας σε κάποια DIY μάσκα μαλλιών. Βλέπεις, το έλαιο καρύδας μάς γλιτώνει από αρκετές κακοτοπιές μιας και αποτρέπει το φριζάρισμα, ενυδατώνει και αναζωογονεί την τρίχα, αλλά προστατεύει τα μαλλιά μας και από τον ήλιο.\n«Λογικά θα προσφέρει ανάλογα οφέλη και στην επιδερμίδα μου», σκέφτηκες. Αλλά δίστασες να το εντάξεις στη skincare routine σου, γιατί δεν ήσουν σίγουρη. Και πολύ καλά έκανες θα σου πούμε εμείς. Διότι το λάδι καρύδας δεν είναι τόσο ευέλικτο στο δέρμα όσο στα μαλλιά. Θέλει προσοχή και θα σου εξηγήσουμε τους λόγους.\nΤο έλαιο καρύδας είναι πλούσιο σε λαυρικό οξύ, το οποίο περιέχει αντιμικροβιακές ιδιότητες και φημίζεται για το γεγονός ότι μάχεται ενάντια στα βακτήρια. Αμέσως, λοιπόν, σκέφτεσαι πως είναι η ιδανική λύση για εσένα που έχεις λιπαρό, με τάση ακμής δέρμα. Λάθος, όμως! Γιατί; Διότι, δυστυχώς, το λάδι καρύδας φράσσει τους πόρους. Καταλαβαίνεις ότι αν έχεις δέρμα με σπυράκια, αυτό είναι κάτι που δεν πρέπει με τίποτα να συμβεί.\nΕίναι, λοιπόν, σημαντικό να λάβεις σοβαρά υπόψη σου τον τύπο επιδερμίδας σου πριν κάνεις χρήση ελαίου καρύδας. Αν έχεις λιπαρό, με τάση ακμής δέρμα, μην το επιλέξεις. Αν, όμως, έχεις ευαίσθητη, πολύ ξηρή ή και αφυδατωμένη επιδερμίδα, το λάδι καρύδας μοιάζει σωτήριο για σένα. Κι αυτό, γιατί έχει την ικανότητα να «κλειδώνει» την υγρασία και να βοηθά στην καλύτερη λειτουργία του επιδερμικού φραγμού. Μπορείς, φυσικά, να το χρησιμοποιήσεις εξίσου και σε όλο το σώμα σου.\nΤι γίνεται, όμως, με τα προϊόντα μακιγιάζ που μπορεί να έχουν μέσα στα συστατικά τους λάδι καρύδας;\nDIY: Λευκαντική μάσκα χεριών μόνο με δύο υλικά\nΑποκτήστε άψογες μπούκλες μέσα σε 5 λεπτά


Επιδιόρθωση - Η Διαχείριση συσκευών αποκλείεται από τον διαχειριστή στα Windows 10 - Windows 10\nΕπιδιόρθωση - Η Διαχείριση συσκευών αποκλείεται από τον διαχειριστή στα Windows 10\nΔιαχειριστή της συσκευής είναι ένα βοηθητικό πρόγραμμα για τη διαχείριση όλων των συσκευών σας στον υπολογιστή σας από ένα μέρος. Σε περίπτωση που δεν μπορείτε να αποκτήσετε πρόσβαση στο Διαχειριστή της συσκευής στον υπολογιστή σας καθώς έχει αποκλειστεί από έναν διαχειριστή, απλώς ακολουθήστε αυτά τα εύκολα βήματα και θα χρησιμοποιήσετε ξανά τη διαχείριση συσκευών\nΩστόσο, προτού προχωρήσετε στην κύρια διόρθωση, προτείνουμε να δημιουργήσετε ένα σημείο επαναφοράς για το σύστημά σας. Σε περίπτωση που κάτι πάει στραβά, μπορείτε εύκολα να επαναφέρετε τον υπολογιστή σας στο ίδιο σημείο. Εάν δεν γνωρίζετε πώς να δημιουργήσετε ένα σημείο επαναφοράς, ανατρέξτε στο πώς να δημιουργήσετε ένα σημείο επαναφοράς στα Windows 10 .\nΣημείωση: - Ορισμένοι χρήστες το ανέφεραν\nΕπιδιόρθωση 1 - Ενεργοποίηση κρυφού λογαριασμού διαχειριστή\nΠροσπαθήστε να ενεργοποιήσετε τον κρυφό λογαριασμό διαχειριστή στα Windows 10.\n2. Κάντε δεξί κλικ και κάντε κλικ στο τρέχει ως διαχειριστής .\n3. Αντιγράψτε και επικολλήστε την εντολή που δίνεται παρακάτω και πατήστε το πλήκτρο enter για εκτέλεση.\nΜετά από αυτό προσπαθήστε ξανά.\nFix-2 Open Device Manager από το System Properties-\nΠροσπαθήστε να ανοίξετε Διαχειριστή της συσκευής από Ιδιότητες συστήματος .\n2. Τώρα, αντιγραφή επικόλληση ή πληκτρολογήστε ' sysdm.cpl Και μετά χτύπησε Εισαγω.\n3. Σε Ιδιότητες συστήματος παράθυρο, μεταβείτε στο ' Σκεύη, εξαρτήματα Καρτέλα.\n4. Στη συνέχεια, κάντε κλικ στο ' Διαχειριστή της συσκευής ' στο Διαχειριστή της συσκευής Ενότητα.\nΕλέγξτε αν μπορείτε να αποκτήσετε πρόσβαση τη Διαχείριση Συσκευών παράθυρο στον υπολογιστή σας.\nFix-3 Πρόσβαση στη Διαχείριση Συσκευών από τη Διαχείριση Υπολογιστών-\nΜπορείτε να αποκτήσετε πρόσβαση Διαχειριστή της συσκευής από το Διαχείριση Υπολογιστών παράθυρο.\n1. Πατήστε Πλήκτρο Windows + E μαζί για να ανοίξετε το Εξερεύνηση αρχείων παράθυρο.\n2. Στο Εξερεύνηση αρχείων παράθυρο, στην αριστερή πλευρά, κάντε δεξί κλικ στο ' Αυτός ο υπολογιστής 'Και μετά κάντε κλικ στο' Διαχειρίζονται '\nΔιαχείριση Υπολογιστών θα ανοίξει το παράθυρο.\n3. Στο Διαχείριση Υπολογιστών παράθυρο, στην αριστερή πλευρά, κάντε κλικ στο ' Διαχειριστή της συσκευής '\nΤώρα, στη δεξιά πλευρά, θα μπορείτε να δείτε όλες τις συσκευές στον υπολογιστή σας.\nΜε αυτόν τον τρόπο μπορείτε να έχετε πρόσβαση Διαχειριστή της συσκευής από Διαχείριση Υπολογιστών χρησιμότητα.\nFix-4 Open Device Manager ως διαχειριστής-\nΕάν δεν λειτουργεί τίποτα για εσάς, προσπαθήστε να το ανοίξετε Διαχειριστή της συσκευής ως διαχειριστής από Powershell-\n1. Πατήστε Πλήκτρο Windows + X και μετά κάντε κλικ στο ' Windows Powershell (Διαχειριστής) '\nPowershell θα ανοίξει το παράθυρο.\n2. Σε Powershell παράθυρο, αντιγραφή επικόλληση αυτές τις εντολές και πατήστε Εισαγω για να εκτελέσετε αυτά τα ένα προς ένα για να αποκτήσετε πρόσβαση διαχειριστή και να χρησιμοποιήσετε αυτήν την πρόσβαση για άνοιγμα Διαχειριστή της συσκευής .\nΔιαχειριστή της συσκευής θα ανοίξει το παράθυρο.\nΘα μπορείτε να χρησιμοποιήσετε Διαχειριστή της συσκευής .\nΕπιδιόρθωση 5 - Επαναφορά ενημερώσεων\nΑνοίξτε τη γραμμή εντολών ως διαχειριστής. Τώρα, εκτελέστε τις ακόλουθες εντολές μία προς μία.\nΚλείστε το παράθυρο της γραμμής εντολών και δοκιμάστε ξανά.\nΕπιδιόρθωση - Η Διαχείριση εργασιών απενεργοποιήθηκε από το ζήτημα του διαχειριστή σας στα Windows 10\nΔιορθώστε τις κάρτες γραφικών Nvidia που δεν εμφανίζονται στη Διαχείριση συσκευών των Windows 10\nwsappx παράθυρα χρήσης υψηλού δίσκου 10\nλειτουργεί το sling στο Chromecast\nαπομακρυσμένη συσκευή ή πόρος δεν θα δεχτεί τη σύνδεση


Πώς ξεκίνησε και πώς θα λήξει η χρηματοπιστωτική κρίση | Η ΚΑΘΗΜΕΡΙΝΗ\nΠώς ξεκίνησε και πώς θα λήξει η χρηματοπιστωτική κρίση\nΗ χρηματοπιστωτική αναταραχή που ξεκίνησε πέρυσι έχει μπει σε μια νέα, πιο σοβαρή, φάση. Το αρχικό σοκ που ξεκίνησε από τα επισφαλή στεγαστικά δάνεια στην Αμερική άρχισε να επηρεάζει τις αγορές χρήματος των αναπτυγμένων χωρών τον Αύγουστο του 2007. Παρά τις προσπάθειες εξομάλυνσης των χρηματαγορών με την παροχή ρευστότητας από τις κεντρικές τράπεζες, τα τραπεζικά επιτόκια παρέμειναν σε υψηλά επίπεδα λόγω της αύξησης του πιστωτικού κινδύνου. Ο αυξανόμενος όγκος επισφαλών στεγαστικών δανείων είχε ως αποτέλεσμα την απώλεια εμπιστοσύνης των επενδυτών σε μια ευρεία γκάμα σύνθετων τιτλοποιημένων προϊόντων και άλλων παραγώγων μεταφοράς κινδύνου. Η πολυπλοκότητα και η έλλειψη διαφάνειας αυτών των δομημένων προϊόντων έκανε την αξία τους δύσκολο να εκτιμηθεί, με αποτέλεσμα την απώλεια εμπιστοσύνης της αγοράς στις ανακοινώσεις των χρηματοπιστωτικών ιδρυμάτων ως προς την κερδοφορία τους.\nΕπί πλέον, η «μόχλευση» (leverage) των ιδίων κεφαλαίων με δανειακά κεφάλαια πολλαπλασιάζει το ρίσκο και τις ζημίες, ιδιαίτερα αν τα δανειακά κεφάλαια είναι βραχυπρόθεσμα, ενώ οι επενδύσεις είναι σε σύνθετα προϊόντα μειωμένης ρευστότητας. Η μόχλευση και η έλλειψη ρευστότητας είναι τα δύο κατ’ εξοχήν στοιχεία των «συστημικών» κρίσεων και αποτελούν τα κύρια χαρακτηριστικά της σημερινής κρίσης. Η αβεβαιότητα οδηγεί σε μία γενικευμένη συμπεριφορά περιορισμού των απωλειών (stop-loss) από τα χρηματοπιστωτικά ιδρύματα και τους επενδυτές, που εντείνει την πτωτική πορεία των αγορών. Η αναταραχή στις αγορές μεταδίδεται στην οικονομία, καθώς τα χρηματοπιστωτικά ιδρύματα, μην μπορώντας να αντλήσουν νέα κεφάλαια σε μια πτωτική αγορά, μειώνουν την παροχή νέων πιστώσεων ώστε να διατηρήσουν επάρκεια κεφαλαίων. Το επενδυτικό κοινό περιμένει γρήγορες λύσεις, αλλά η κρίση που διανύουμε είναι τόσο βαθιά, αλλά και πρωτόγνωρη, που θα πάρει χρόνο να ξεπεραστεί. Το πρωτόγνωρο στοιχείο είναι ότι αυτή είναι η πρώτη παγκόσμια χρηματο-οικονομική κρίση στις τιτλοποιημένες διεθνείς κεφαλαιαγορές, όπου τα ρίσκα κατανέμονται σε ένα ευρύ φάσμα επενδυτών (τράπεζες, συνταξιοδοτικά ταμεία, αμοιβαία, ασφαλιστικές εταιρείες) και κανείς δεν ξέρει ποιος έχει πόσο και ποιο ρίσκο (σκεφτείτε το παιχνίδι «εδώ παπάς, εκεί παπάς»).\nΠαρά το γεγονός ότι οι ελληνικές τράπεζες δεν είναι εκτεθειμένες σε παράγωγα προϊόντα υψηλού ρίσκου, επηρεάζονται από την κρίση λόγω της αύξησης του κόστους χρηματοδότησής τους. Ο λόγος των δανείων προς τις καταθέσεις είναι 1,2, δηλαδή οι καταθέσεις καλύπτουν μόνο ένα τμήμα των τραπεζικών δανείων και άλλων στοιχείων του ενεργητικού, ενώ το υπόλοιπο πρέπει να αντληθεί από τις διεθνείς αγορές. Το πιθανότερο σενάριο είναι ότι το κόστος χρηματοδότησης των ελληνικών τραπεζών θα παραμείνει υψηλό, ενώ ο ρυθμός ανάπτυξης των γειτονικών χωρών στις οποίες δραστηριοποιούνται θα μειωθεί σημαντικά. Το ενδεχόμενο αυτό υπογραμμίζει την ανάγκη περιορισμού των κινδύνων που αναλαμβάνουν τόσο από τις δραστηριότητές τους στην εγχώρια αγορά όσο και από την επέκτασή τους στις γειτονικές χώρες. Οι ραγδαίες εξελίξεις στις διεθνείς χρηματοπιστωτικές αγορές τις τελευταίες εβδομάδες αλλάζουν ριζικά το τραπεζικό τοπίο στην Αμερική. Τη διάσωση της Bear Stearns τον Μάρτιο ακολούθησε η πρόσφατη χρεοκοπία της Lehman, η συγχώνευση της Merrill Lynch με την Bank of America, και η διάσωση του μεγαλύτερου ασφαλιστικού ομίλου του κόσμου AIG και των δύο μεγάλων εταιρειών – εγγυητών στεγαστικών δανείων Freddie και Fannie με χρήματα των φορολογουμένων. Ακόμη και η διάσωση αυτών των κολοσσών όμως δεν έπεισε τους επενδυτές ότι το χρηματοπιστωτικό σύστημα βρίσκεται εκτός κινδύνου. Οι δύο μόνες επενδυτικές τράπεζες που απέμειναν, Goldman Sachs και Morgan Stanley, είδαν τις μετοχές τους να γκρεμίζονται παρά τα σχετικά καλά αποτελέσματα που ανακοίνωσαν. Και αυτό διότι, πέρα από το υψηλό κόστος χρηματοδότησης που αντιμετωπίζουν, υπάρχει φόβος χρεοκοπίας των αντισυμβαλλόμενων πιστωτικών ιδρυμάτων που τους έχουν πουλήσει «προστασία» από πιστωτικούς κινδύνους με παράγωγα προϊόντα (credit default swaps). Είναι πιθανό οι δύο επενδυτικές τράπεζες που απομένουν να συγχωνευτούν με κάποια τράπεζα με «βαθιές τσέπες» που θα τους εξασφαλίσει πρόσβαση σε φθηνή χρηματοδότηση μέσω καταθέσεων. Παρόμοιες συγχωνεύσεις θα συμβούν και στην Ευρώπη.\nΟι εξελίξεις αυτές κλιμάκωσαν την πίεση στις πιστωτικές αγορές, οδηγώντας σε υπερδιπλασιασμό του διατραπεζικού επιτοκίου μιας ημέρας του δολαρίου (O/N LIBOR) στην αρχή της εβδομάδας, ενώ οι χρηματιστηριακές αγορές σημείωσαν μεγάλη πτώση. Η αβεβαιότητα που επικρατεί όσον αφορά την τύχη μεγάλων χρηματοπιστωτικών ιδρυμάτων αποτελεί σημαντικό εμπόδιο στην άντληση κεφαλαίων, στην ανάκτηση της εμπιστοσύνης των επενδυτών και στην εξομάλυνση της λειτουργίας του χρηματοπιστωτικού συστήματος. Για να ξεκαθαρίσει το τοπίο και να αποκατασταθεί η εμπιστοσύνη, χρειάζεται μια πιο συστηματική προσπάθεια επιμερισμού των ζημιών μεταξύ μετόχων, ομολογιούχων και φορολογουμένων. Εκεί αποβλέπει η διαφαινόμενη δημιουργία ενός κρατικού φορέα στην Αμερική (Resolution Trust) που θα απορροφήσει τα προβληματικά σύνθετα προϊόντα και παράγωγα επιβαρύνοντας το δημόσιο χρέος.\nΜέχρι τώρα, η παγκόσμια οικονομική ανάπτυξη παρέμεινε σχετικά υψηλή. Η χρηματοοικονομική αναταραχή όμως επηρεάζει δυσμενώς τις προοπτικές για το 2009, καθώς η μείωση της χρηματοδότησης των νοικοκυριών και των επιχειρήσεων έχει δυσμενείς επιπτώσεις στην οικονομική δραστηριότητα. Το ΔΝΤ προβλέπει ότι ο ρυθμός ανάπτυξης τόσο των αναπτυγμένων όσο και των αναδυόμενων αγορών θα επιβραδυνθεί και ο ρυθμός ανόδου του παγκόσμιου ΑΕΠ θα υποχωρήσει από 4% το 2008 σε 3½% το 2009, παραμένοντας πάντως υψηλός. Οι προβλέψεις αυτές μοιάζουν αισιόδοξες αν συνεχιστεί η κρίση, γι’ αυτό και τα μάτια όλου του κόσμου είναι στραμμένα στις πρωτοβουλίες της αμερικανικής κυβέρνησης για την έξοδο από την κρίση.\nΕπανακάμπτουν τα σενάρια απαισιοδοξίας στην αγορά\nCitigroup: Το 2010 το τέλος της κρίσης\nΕπενδύσεις σε αμοιβαία κεφάλαια για γερά στομάχια\nΕπιβράδυνση της ανάπτυξης στο 2,7% το 2009\nH εβδομάδα που ανέτρεψε τους κανόνες


Outside the Well | Απολύτως Διαλλακτικός\n← Ο Πίθος των Δαναΐδων, Μέρος Δεύτερο\nΗ απολογία μου, Μέρος 1ο →\nPosted on February 24, 2016 by Απολύτως Διαλλακτικός\nΈχοντας ξεφύγει ο σκοτεινός ιππότης από το πηγάδι στο οποίο είχε παγιδευτεί, ήταν πλέον ένας ελεύθερος άνθρωπος. Είχε μπροστά του όλο τον κόσμο να ανακαλύψει. Χωρίς τα δεσμά μπορούσε να πετάξει σα νυχτερίδα -γιατί βλέπετε, δεν είχε αποκατασταθεί πλήρως η όρασή του μετά από τόσο σκοτάδι. Και αυτό ακριβώς έκανε. Ταξίδεψε σε μακρινούς τόπους, από τις δαιδαλώδεις μετροπόλεις, στην άγρια, δυσπρόσιτη φύση. Γνώρισε κάθε λογής περίεργα πρόσωπα και παράξενους πολιτισμούς. Οι περιπέτειες αυτές αποτελούν δική τους ιστορία.\nΩστόσο, δεν ήταν εντελώς χαρούμενος. Απορημένοι οι άνθρωποι που συνάντησε αρχικά τον ρώτησαν, αλλά εκείνος δεν απάντησε. Δεν ήθελε να παραδεχτεί το κρυφό συναίσθημά του. Η αλήθεια όμως ήταν ότι αισθανόταν κάπως ένοχος που ο ίδιος απολάμβανε την ελευθερία, ενώ οι συγκρατούμενοί του βρισκόταν ακόμα φυλακισμένοι στο πηγάδι. Ήθελε σαν ήρωας να τους σώσει, να τους μεταδώσει το φως για να πάρουν κουράγιο. Αφού τα είχε καταφέρει μια φορά, θα μπορούσαν ίσως με τη βοήθεια του και αυτοί.\nΑποφάσισε να πάει πίσω. Στεκόταν στην άκρη του πηγαδιού αγναντεύοντας τον πάτο. Από την οπτική γωνία του είχε θέα κάθε στιγμής της περιορισμένης καθημερινότητας των συνανθρώπων του. Τους παρατηρούσε με αρκετή έκπληξη καθώς μετακινούνταν από το ένα κελί στο άλλο, καθώς τσακώνονταν μεταξύ τους για ένα κομμάτι παξιμάδι, καθώς σιγά σιγά είχαν ξεχάσει ότι είναι φυλακισμένοι, καθώς πίστευαν όλοι ότι δεν υπάρχει άλλη λύση. Πως είναι δυνατό οι παλιοί συναγωνιστές του να έχουν υιοθετήσει το ρόλο του ισοβίτη αναρωτιόταν έντονα.\nΤους φώναζε μα δεν τον άκουγαν, στα αυτιά τους δεν περνούσαν καινούριοι ήχοι. Είχε φτιάξει ένα σκοινί και τους το πέταξε, μα δε το έβλεπαν, τα μάτια τους ήταν τυφλά σε νέα αντικείμενα. Απογοητευμένος εγκατέλειψε τις μάταιες προσπάθειες και σιωπηλός αποχώρησε. Στο δρόμο της επιστροφής σκεφτόταν: “Ακόμη κι αν είσαι φυλακισμένος στο χειρότερο πηγάδι, αν έχεις υποφέρει επονείδιστα βασανιστήρια και τυραννιθεί όσο κανείς άλλος, τραγικότερο είναι να αποδεχτείς ότι έτσι είναι η ζωή, μια αναγκαία σκλαβιά”.\nThis entry was posted in Ελληνικά, Ο σκοτεινός ιππότης. Bookmark the permalink.


Τηλέμαχος: Should I stay or should I go? - σύγχρονο έργο - ελculture\nΜια αναδρομή στη μεταναστευτική ιστορία της Ελλάδας με συναίσθημα και χιούμορ\n27 Φεβρουαρίου - 10 Μαρτίου 2013\nΘέατρο Ballhaus Naunynstraße\nΟι Έλληνες μετανάστες στη Γερμανία -της δεκαετίας του 1960 αλλά και του σήμερα- αποτελούν το «ζωντανό υλικό» του θεάματος που στήνουν στη Στέγη δύο νέοι Έλληνες καλλιτέχνες, ο Ανέστης Αζάς και o Πρόδρομος Τσινικόρης, και ο διακεκριμένος Γερμανός δραματουργός Jens Hillje.\nΜετά τις παραστάσεις στο Βερολίνο και στο θέατρο Ballhaus Naunystrasse, η παράσταση «Τηλέμαχος-Should I stay or should I go?» έρχεται στη Μικρή Σκηνή της Στέγης από τις 27 Φεβρουαρίου έως τις 10 Μαρτίου 2013 (με παραστάσεις εκτός Δευτέρας & Τρίτης). Πρόκειται για μια αναδρομή στη μεταναστευτική ιστορία της Ελλάδας με συναίσθημα και αιχμηρό χιούμορ. Η Ιστορία μέσα από τις προσωπικές αφηγήσεις Ελλήνων και Γερμανών.\nΗ παλιά γενιά μεταναστών, οι γκασταρμπάιτερ, και οι «φυγάδες» της σημερινής οικονομικής κρίσης συναντιούνται σε μια παράσταση-ντοκουμέντο. Πρωταγωνιστές σε αυτό το «θέατρο της πραγματικότητας» δεν είναι μια ομάδα ηθοποιών, αλλά οι ίδιοι οι Έλληνες της Γερμανίας, μεσήλικες και νέοι, επιστήμονες, ιδιοκτήτες επιχειρήσεων και εργάτες. Αφηγούνται στο κοινό τις ιστορίες τους, ο καθένας ως ένας σύγχρονος Οδυσσέας, είτε ζωντανά επί σκηνής είτε μέσω οπτικοακουστικού υλικού. Μαζί τους, ο νέος ηθοποιός-σκηνοθέτης Πρόδρομος Τσινικόρης, που γεννήθηκε στη Γερμανία αλλά ζει στην Ελλάδα, συμπληρώνει τη σύγχρονη αυτή ραψωδία ως ένας «άλλος» Τηλέμαχος κι ενσαρκώνει το μεγάλο δίλημμα της γενιάς του σε σχέση με την πατρίδα μας: «Να μείνω ή να φύγω;». Το ερώτημα δίνει το έναυσμα για την αναζήτηση της ταυτότητας μέσα στις γενιές με την Ιστορία των δύο χωρών -Ελλάδας και Γερμανίας- να διαπλέκεται. Η «Οδύσσεια» του Ομήρου, το μνημειώδες έπος της περιπλάνησης και του νόστου, γίνεται ο συνεκτικός ιστός αυτού του θεατρικού ντοκιμαντέρ. Ιστορία και ιστορίες μπλέκονται, με τις θραυσματικές αφηγήσεις των προσώπων επί σκηνής -ηθοποιών αλλά και μεταναστών- να σχηματίζουν ένα ιδιότυπο μωσαϊκό.\nΣυμπαραγωγός στην παράσταση είναι το διαπολιτισμικό θέατρο του Βερολίνου, Ballhaus Naunystrasse, του οποίου το καλλιτεχνικό πρόγραμμα εποπτεύει ο Τούρκος κινηματογραφιστής Φατίχ Ακίν. Πρόκειται μάλιστα για την πρώτη θεατρική συμπαραγωγή της Στέγης με αντίστοιχο φορέα του εξωτερικού.\nΟ Ανέστης Αζάς γεννήθηκε στη Θεσσαλονίκη το 1978. Σπούδασε στο Τμήμα Θεάτρου του Αριστοτελείου Πανεπιστημίου Θεσσαλονίκης και σκηνοθεσία στην Ανώτατη Δραματική Σχολή Ernst Busch του Βερολίνου. Από το 2008 εργάζεται ως σκηνοθέτης. Έχει σκηνοθετήσει στο Εθνικό Θέατρο, στο Φεστιβάλ Αθηνών, στο ΚΘΒΕ, στη Στέγη Γραμμάτων και Τεχνών, αλλά και σε ανεξάρτητες σκηνές. Η δουλειά του περιλαμβάνει κλασικά κείμενα, έργα σύγχρονων συγγραφέων και έργα που αναπτύχθηκαν στους κώδικες του θεατρικού ντοκιμαντέρ. Το Μάιο του 2011 πήρε μέρος με υποτροφία του Ινστιτούτου Goethe στο διεθνές φόρουμ του φεστιβάλ Theatertreffen στο Βερολίνο. Το Δεκέμβριο του 2011 ήταν υποψήφιος για το βραβείο «Κάρολος Κουν» νέων δημιουργών των Ελλήνων κριτικών θεάτρου και λογοτεχνίας.\nΟ Πρόδρομος Τσινικόρης γεννήθηκε το 1981 στο Βούπερταλ της Γερμανίας από γονείς μετανάστες. Το 1999 πήγε στη Θεσσαλονίκη για να σπουδάσει στο Τμήμα Θεάτρου του Αριστοτελείου Πανεπιστημίου Θεσσαλονίκης. Από το 2005 μέχρι το 2008 ανήκε στο θίασο της Πειραματικής Σκηνής της Τέχνης, όπου έπαιξε σε έργα των Ίψεν, Τένεσι Ουίλιαμς και Ράινερ Λεβαντόφσκι. Από το 2009 ζει στην Αθήνα, όπου έχει συνεργαστεί μεταξύ άλλων με τον Δημήτρη Μπίτο, την Έφη Θεοδώρου και τον Στάθη Λιβαθινό. Παράλληλα, έχει δουλέψει ως αρχισυντάκτης σε κάποια επεισόδια της εκπομπής-ντοκιμαντέρ «Συναντήσεις με αξιοσημείωτους ανθρώπους» του Μενέλαου Καραμαγγιώλη και της ΕΤ1.\nΤο βερολινέζικο θέατρο Ballhaus Naunynstraße ξανάνοιξε ανανεωμένο το 2008, με τη Shermin Langhoff στην καλλιτεχνική διεύθυνση και υπό την αιγίδα του Fatih Akιn. Μιας και εγκαθιδρύθηκε ως διατοπική θεατρική σκηνή, πολύ γρήγορα αποτέλεσε μαγνήτη για καλλιτέχνες από περιβάλλον μεταναστών πρώτης, δεύτερης ή τρίτης γενιάς, τόσο από το Βερολίνο όσο και πέρα από αυτό. Ο απολογισμός στις τέσσερις καλλιτεχνικές περιόδους που λειτούργησε έκτοτε ήταν: περισσότεροι από 100.000 επισκέπτες, 40 πρεμιέρες και παγκόσμιες πρεμιέρες εσωτερικών παραγωγών ή συμπαραγωγών, έκτακτες εμφανίσεις και μετακλήσεις, καθώς και ένα ευρύ φάσμα διαθεματικών πρότζεκτ, κινηματογραφικών προβολών, αναγνώσεων, συζητήσεων, συναυλιών, φεστιβάλ και εκδηλώσεων τοπικής τέχνης.\nΣκηνικά-Κοστούμια: Lena Fay, Αγγελική Κόντη\nΒοηθός σκηνοθέτη-δραματουργού: Jana Vierheilig\nΒοηθός Σκηνογράφου-ενδυματολόγου: Hong Nhi Le\nΠαραγωγή βίντεο (ελληνική ομάδα): Νίκος Πάστρας (κάμερα Αθήνα), Ελένη Στρούλια (ήχος Αθήνα), Oliwia Twardowska (κάμερα Θεσσαλονίκη), Αλέξης Ράπτης (ήχος Θεσσαλονίκη)\nΘεατρικό εργαστήριο: «Ο μετανάστης στη θεατρική σκηνή: ταυτότητα και αντιπροσώπευση ανθρώπων με μεταναστευτική καταγωγή στη σύγχρονη δραματουργία», Σάββατο 2 και 9 Μαρτίου 2013, 12:00-16:00 (με διάλειμμα) στην αίθουσα χορού. Στόχος του εργαστηρίου που ολοκληρώνεται σε δύο συναντήσεις είναι ένα θεατρικό σκίτσο, στους κώδικες του «θεατρικού ντοκιμαντέρ», ένα είδος που χαρακτηρίζει τη θεατρική μας συνεργασία τα τελευταία χρόνια. Το εργαστήριο πραγματοποιείται από τους σκηνοθέτες Ανέστη Αζά και Πρόδρομο Τσινικόρη. Απευθύνεται σε: μαθητές, φοιτητές και νέους καλλιτέχνες με μεταναστευτικό παρελθόν, ξένους και Έλληνες. Κόστος συμμετοχής: 14 € (Κρατήσεις: 213 0178034 ή education@sgt.gr, υπεύθυνη: Μυρτώ Λάβδα)\nΣυζήτηση με τους Ανέστη Αζά και Πρόδρομο Τσινικόρη: Πέμπτη 7 Μαρτίου 2013 στη Μικρή Σκηνή. Μετά την παράσταση «Τηλέμαχος», συζήτηση του κοινού με τον σκηνοθέτη Ανέστη Αζά και τον σκηνοθέτη και ηθοποιό Πρόδρομο Τσινικόρη. Συντονισμός: Γρηγόρης Ιωαννίδης, κριτικός θεάτρου και επίκουρος καθηγητής του τμήματος Θεατρικών Σπουδών του Πανεπιστημίου Αθηνών.\nΣυζήτηση με τίτλο «Να μείνω ή να φύγω;»: Τρίτη 5 Μαρτίου 2013, Ινστιτούτο Γκαίτε στις 19:00. Τι είναι αυτό που παρακινεί τους νέους της Ελλάδας να εγκαταλείψουν ή να μην εγκαταλείψουν τη χώρα τους; Τι σημαίνει στις περιπτώσεις αυτές ταυτότητα και πατρίδα; (Σε γερμανική και ελληνική γλώσσα με ταυτόχρονη μετάφραση). Το κοινό καλείται να συμμετάσχει στη συζήτηση μέσω twitter. Συνομιλούν οι: Πρόδρομος Τσινικόρης, Υπατία Βουρλούμη, Αντώνης Κουρσοβίτης, Wolfgang Engler. Συντονισμός: Κάτια Αρφαρά, καλλιτεχνική υπεύθυνη του Τομέα Θεάτρου και Χορού της Στέγης.\nTηλεφωνική πώληση: 210 9005800, Δευτ.-Κυρ.: 09:00-21:00\nΗλεκτρονική πώληση: Επισκεφθείτε την ιστοσελίδα της Στέγης Γραμμάτων και Τεχνών για αγορά εισιτηρίων online με χρέωση πιστωτικής κάρτας.\nΕκδοτήρια εισιτηρίων: Στέγη Γραμμάτων & Τεχνών, Λεωφόρος Συγγρού 107-109, Δευτ.-Κυρ.: 12:00-21:00\nΓίνονται δεκτές πιστωτικές κάρτες MasterCard και Visa. Εισιτήρια πωλούνται επίσης από: τα βιβλιοπωλεία Ελευθερουδάκης και τα καταστήματα Newsstand-Ελευθερουδάκης, τα καταστήματα Public, τα καταστήματα Παπασωτηρίου, το βιβλιοπωλείο Ιανός και τα μηχανήματα easypay σε επιλεγμένα καταστήματα της Τράπεζας Πειραιώς.\nΠάρκινγκ στη Στέγη, είσοδος από την οδό Λεοντίου, 5 € / 3 ώρες


Ostrovit Stabilolactic 60caps – Protein Planet\nΑρχική σελίδα / Shop / ΒΙΤΑΜΙΝΕΣ/ΜΕΤΑΛΛΑ/ΙΧΝΟΣΤΟΙΧΕΙΑ / Ostrovit Stabilolactic 60caps\nOstrovit Stabilolactic 60caps ποσότητα\nΚατηγορία: ΒΙΤΑΜΙΝΕΣ/ΜΕΤΑΛΛΑ/ΙΧΝΟΣΤΟΙΧΕΙΑ Ετικέτα: Ostrovit Stabilolactic Product ID: 2635\nΗ λακτόζη είναι μια από τις πιο κοινές τροφικές δυσανεξίες. Αυτή η κατάσταση συμβαίνει όταν το ένζυμο λακτάση δεν υπάρχει στο σώμα. Αυτό το ένζυμο είναι απαραίτητο για την πέψη της λακτόζης σε γλυκόζη και γαλακτόζη. Παράγεται στο λεπτό έντερο. Συμμετέχει στη διάσπαση των μορίων λακτόζης (ζάχαρη γάλακτος) σε καλύτερα απορροφήσιμα απλά σάκχαρα – γλυκόζη και γαλακτόζη. Η λακτόζη είναι ένας δισακχαρίτης που περιέχεται στο γάλα και στα προϊόντα του. Για να το αφομοιώσετε, είναι απαραίτητη η κατάλληλη ποσότητα ενζύμου λακτάσης. Μετά την κατανάλωση γάλακτος, καθώς και άλλων προϊόντων που περιέχουν ζάχαρη γάλακτος, τα ατομα που πάσχουν από δυσανεξία στη λακτόζη, υποφέρουν από δυσάρεστη δυσφορία στο πεπτικό σύστημα.\nΤο Stabilo lactic / Lactase Enzyme της OstroVit συνιστάται ιδιαίτερα για άτομα που υποφέρουν από δυσανεξία στη λακτόζη. Το Stabilo lactic / Lactase Enzyme της OstroVitστηρίζει τη διαδικασία πέψης σε άτομα με δυσκολία στην πέψη της λακτόζης.


ΑΠΟΚΛΕΙΣΤΙΚΟ- Τι δήλωσαν οι διαγωνιζόμενοι του Greek Idol στο ZappIT - Ειδήσεις Newsit.gr\nNewsit / Media / ΑΠΟΚΛΕΙΣΤΙΚΟ- Τι δήλωσαν οι διαγωνιζόμενοι του Greek Idol στο ZappIT\nΔημοσιεύθηκε: 17.04.2011 | 11:35\nΛίγο μετά τις εμφανίσεις τους στην σκηνή του Greek Idol, οι συμμετέχοντες μας δήλωσαν αποκλειστικά...\nΧρύσα: «Είμαι πολύ χαρούμενη. Νιώθω πολύ όμορφα με το τραγούδι που ερμήνευσα. Το αφιερώνω στους γονείς μου. Είμαι επίσης πολύ ικανοποιημένη με το ρούχο μου!»\nΧρήστος: «Αφιερώνω το κομμάτι μου στους κολλητούς μου και στον πρίγκηπα- ξέρει αυτός! Νιώθω πολύ καλά με την εμφάνιση μου απόψε. Αγαπημένος μου κριτής, ο Πέτρος Κωστόπουλος».\nΚατερίνα Μ.: «Νιώθω ενθουσιασμό, αγωνία αλλά και ανακούφιση. Μ’ αρέσει πολύ και το look μου. Αγαπημένη μου κριτής είναι η Έλλη Κοκκίνου.»\nΠαναγιώτης: «Αφιερώνω το τραγούδι που ερμήνευσα απόψε στην Έλλη [σημ: Κοκκίνου]!»\nΚέρεν: «Είμαι πολλή ήρεμη..» και αμέσως μας την πήραν για να της φτιάξουν τα μαλλιά!\nΕρωφύλλη: «Είναι ανάμεικτα τα συναισθήματα μου αυτή τη στιγμή. Αφιερώνω το τραγούδι μου απόψε σε όλες τις δύσκολες στιγμές που πέρασα στην ζωή μου» Στο παιχνίδι η Ερωφύλλη κάνει παρέα με τον Γιώργο Ξυλούρη.\nΚωνσταντίνος: «Είμαι τρελά ενθουσιασμένος. Αφιερώνω το τραγούδι μου στην οικογένεια μου και σε ένα πρόσωπο που αγαπώ πολύ».\nΚατερίνα Κ.: «Νιώθω αγωνία για το αποτέλεσμα αλλά και χαρά. Αφιερώνω το κομμάτι μου στον αδελφό μου που είναι στην Αυστραλία. Αγαπημένοι μου κριτές είναι και οι τρεις!»\nΜαριάννα: «Είναι υπέροχα τα συναισθήματα. Θέλω να τα μοιραστώ με όλο τον κόσμο και τους αφιερώνω το τραγούδι μου . Αγαπημένος μου κριτής είναι ο Πέτρος Κωστόπουλος. Ονειρό μου είναι κάποια στιγμή να φύγω στην Αμερική και να κάνω καριέρα εκεί.»\nΜαλού: «Ενθουσιασμός, άγχος και ικανοποιήση είναι τα συναισθήματα μου αυτή τη στιγμή. Αφιερώνω το τραγούδι μου στην οικογένεια μου. Αγαπημένοι μου είναι και ο τρεις κριτές». Η Μαλού είναι φίλη με την Κέρεν…


Δημήτρης Λιγνάδης: Εκδόθηκε ένταλμα και συνελήφθη – ΤΡΙΚΚΗPress – Τα νέα των Τρικάλων\nΔημήτρης Λιγνάδης: Εκδόθηκε ένταλμα και συνελήφθη Reviewed by Momizat on Φεβ 20 . Αργά το απόγευμα του Σαββάτου εκδόθηκε ένταλμα σύλληψης για τον γνωστό ηθοποιό και σκηνοθέτη Δημήτρη Λιγνάδη, ο οποίος λίγο αργότερα συνελήφθη από τις Αρχές. Απ Αργά το απόγευμα του Σαββάτου εκδόθηκε ένταλμα σύλληψης για τον γνωστό ηθοποιό και σκηνοθέτη Δημήτρη Λιγνάδη, ο οποίος λίγο αργότερα συνελήφθη από τις Αρχές. Απ Rating: 0\nΔημήτρης Λιγνάδης: Εκδόθηκε ένταλμα και συνελήφθη\nΔημοσιεύτηκε στις: 20 Φεβρουαρίου, 2021 στην κατηγορία: ΚΟΣΜΟΣ | σχόλια : 0\nΑργά το απόγευμα του Σαββάτου εκδόθηκε ένταλμα σύλληψης για τον γνωστό ηθοποιό και σκηνοθέτη Δημήτρη Λιγνάδη, ο οποίος λίγο αργότερα συνελήφθη από τις Αρχές. Από λεπτό σε λεπτό ο σκηνοθέτης θα βρίσκεται στη ΓΑΔΑ.\nΣημειώνεται ότι λίγες ώρες νωρίτερα ο Δημήτρης Λιγνάδης παρουσιάστηκε στη ΓΑΔΑ με τον δικηγόρο του και ρώτησε αν υπάρχει ένταλμα σύλληψης σε βάρος του, ωστόσο οι Αρχές του είπαν τότε ότι κάτι τέτοιο δεν ισχύει. Οι αστυνομικοί τον συνέλαβαν στο σπίτι που είχε δηλώσει νωρίτερα σήμερα στις Αρχές και η κατηγορία είναι «για βιασμό κατά συρροή».\nΠληθαίνουν οι κατηγορίες για τον σκηνοθέτη\nΟλοένα και περισσότερες γίνονται οι καταγγελίες που φτάνουν στις εισαγγελικές Αρχές σε βάρος του γνωστού σκηνοθέτη του θεάτρου. Σύμφωνα με πληροφορίες ενώπιον του εισαγγελέα κατέθεσε μάρτυρας, ο οποίος υποστήριξε ότι έπεσε και αυτός θύμα βιασμού από τον συγκεκριμένο σκηνοθέτη πριν από 5 χρόνια.\nΟ μάρτυρας κλήθηκε από τον εισαγγελέα στο πλαίσιο την διερεύνησης της πρώτης μήνυσης που υποβλήθηκε από τον 40χρονο Βασίλη Κ. και φέρεται η μαρτυρία του να είναι πολύ σημαντική για τη δράση του σκηνοθέτη, καθώς τα όσα περιγράφει δεν είναι παραγεγραμμένα.\nΜε άκρα μυστικότητα ένωσε τις μαρτυρίες η Εισαγγελία Πρωτοδικών\nΗ Εισαγγελία Πρωτοδικών είχε επιδοθεί σε έναν δύσκολο αγώνα δρόμου, προκειμένου να φθάσει σε ένα ασφαλές συμπέρασμα για όσα καταλογίζονται στον γνωστό σκηνοθέτη και ηθοποιό προτού κάνει την κίνηση της.\nΜε άκρα μυστικότητα καλούσε μάρτυρες, έπαιρνε καταθέσεις και προσπαθεί να «κουμπώσει» τα κομμάτια των καταγγελιών με στοιχεία που θα την οδηγήσουν σε ένα σίγουρο μονοπάτι, όπως την έκδοση εντάλματος σύλληψης.\nΗ ανακοίνωση από το υπουργείο Δικαιοσύνης\nΤο υπουργείο Δικαιοσύνης, λίγη ώρα μετά τη σύλληψη του Δημήτρη Λιγνάδη, εξέδωσε την παρακάτω ανακοίνωση:


Πέννες με σάλτσα ντομάτας – ENANEWS.GR-ΕΦΗΜΕΡΙΔΑ ΑΝΑΛΥΤΗΣ\nΗ εύκολη συνταγή για μια νόστιμη μακαρονάδα.\n500 γραμμάρια ζυμαρικά πέννες\nΒράζουμε τις πέννες σε αλατισμένο νερό για 6-7 λεπτά και φυλάμε σε ζεστό μέρος.\nΣε ένα τηγάνι βάζουμε το ελαιόλαδο να ζεσταθεί και τσιγαρίζουμε το κρεμμύδι και το σκόρδο ψιλοκομμένα, σε χαμηλή φωτιά.\nΜόλις ξανθύνει το κρεμμύδι προσθέτουμε τις ντομάτες τριμμένες στο τρίφτη, το μαϊντανό ψιλοκομμένο, αλάτι λίγο, κόκκινο πιπέρι, τη ζάχαρη, λίγο νερό από το βρασμό (από τις πέννες) και βράζουμε μέχρι να γλασάρει η σάλτσα μας και να μειωθεί ο όγκος της.\nΡίχνουμε τη σάλτσα μαζί με τις πέννες σε μία κατσαρόλα ή μπολ και ανακατεύουμε. Προσθέτουμε λίγο νερό ακόμα από το βρασμό και βράζουμε για ένα λεπτό ακόμα.\nΣερβίρουμε τις πέννες με τη σάλτσα, προσθέτουμε το γαύρο, πασπαλίζουμε με μαϊντανό ψιλοκομμένο και με λίγο φρέσκο πιπέρι.\nΠώς να φτιάξετε σπιτικό λικέρ βερίκοκο\nΤα αρώματα του καλοκαιριού να τα πιείτε στο ποτήρι σας\n10 ώριμα αρωματικά βερίκοκα\n1 φλ. λικέρ πορτοκάλι\nφλούδα από 1 ακέρωτο βιολογικό πορτοκάλι\nΘα πρέπει να διαλέξετε ώριμα αλλά σφιχτά βερίκοκα, χωρίς χτυπήματα.\nΤα πλένετε και τα κόβετε στα δύο, αφαιρώντας τα κουκούτσια τους\nΤα βάζετε σε κατσαρόλα, τα πασπαλίζετε με τη ζάχαρη και προσθέτετε τη φλούδα πορτοκαλιού.\nΑφήνετε το μείγμα για 10΄ μέχρι να λιώσει η ζάχαρη (δεν πρέπει να βράσουν).\nΜόλις κρυώσουν τα βερίκοκα, τα βάζετε σε αποστειρωμένο βάζο. Προσθέτετε το κονιάκ και το λικέρ κι ανακατεύετε.\nΣφραγίζετε και το αφήνετε στο ψυγείο για μία εβδομάδα.\nΌταν ωριμάσει το μείγμα, σουρώνετε το λικέρ μέσα σε διπλωμένο τουλπάνι, πιέζοντας τη σάρκα των φρούτων (τα οποία δεν χρειαζόμαστε άλλο).\nΓια μεγαλύτερη διαύγεια, μπορείτε να το σουρώσετε ακόμα μία φορά. Το μοιράζετε σε δύο αποστειρωμένα μπουκάλια και το διατηρείτε στο ψυγείο.


Κάτω η νέα «χούντα» κυβέρνησης-ΕΕ-ΔΝΤ-Κεφαλαίου για ψωμί, δουλειά,ελευθερία, λαϊκή κυριαρχία. | ΑΝΤΑΡΣΥΑ ΑΓΙΑΣ ΠΑΡΑΣΚΕΥΗΣ ΧΟΛΑΡΓΟΥ ΠΑΠΑΓΟΥ\nΑνακοίνωση Προεδρείου της 4ης Συνδιάσκεψης ΑΝΤ.ΑΡ.ΣΥ.Α. Απρίλιος 25, 2018\nΑγανάκτησή προκαλεί η προκλητική αθώωση στελέχους της Χρυσής Αυγής από το Μονομελές Πλημμελειοδικείο Θεσσαλονίκης Απρίλιος 24, 2018\nΗ ΑΝΤΑΡΣΥΑ καταγγέλει το ρατσιστικό πογκρόμ στην πλατεία Σαπφούς στην Μυτιλήνη. Απρίλιος 23, 2018\nΤΕ Ηρακλείου: Όχι αεροδρόμιο στο Καστέλλι. Αλληλεγγύη στον αγώνα των κατοίκων της Πεδιάδας Απρίλιος 23, 2018\nΜΕΤΑΒΑΣΗ : Πρόταση Πολιτικής Αποφασης της 4ης Συνδιάσκεψης της ΑΝΤΑΡΣΥΑ Απρίλιος 22, 2018\nΚάτω η νέα «χούντα» κυβέρνησης-ΕΕ-ΔΝΤ-Κεφαλαίου για ψωμί, δουλειά,ελευθερία, λαϊκή κυριαρχία.\nPosted: Μαρτίου 12, 2014 in ΑΝΤΑΡΣΥΑ\nΚΑΤΩ Η ΝΕΑ «ΧΟΥΝΤΑ»\nΚΥΒΕΡΝΗΣΗΣ – ΕΕ – ΔΝΤ – ΚΕΦΑΛΑΙΟΥ\nΓΙΑ ΨΩΜΙ, ΔΟΥΛΕΙΑ, ΕΛΕΥΘΕΡΙΑ, ΛΑΙΚΗ ΚΥΡΙΑΡΧΙΑ.\nΕΞΩ ΑΠΟ ΤΗΝ ΕΥΡΩΖΩΝΗ, ΡΗΞΗ-ΑΠΟΔΕΣΜΕΥΣΗ ΑΠΟ ΤΗΝ ΕΕ\nΕργαζόμενοι, άνεργοι, αυτοαπασχολούμενοι, ανεξάρτητοι επαγγελματίες, φτωχομεσαίοι αγρότες, Νέοι και νέες\nΠοτέ μέχρι σήμερα μετά τον Β΄ παγκόσμιο πόλεμο η επίθεση στους εργαζόμενους δεν ήταν τόσο βίαιη όσο σήμερα. 5 χρόνια μνημονικής κόλασης είναι αρκετά για να οδηγήσουν σε διάλυση μισθούς και συντάξεις, πρωτοφανή ανεργία και φτώχια, διάλυση των δημόσιων αγαθών, τσάκισμα μικρομεσαίων κι αγροτών διαρκή βία.\nΤώρα πια ξέρουμε γιατί όλα αυτά: Για να αυξηθεί η κερδοφορία των επιχειρήσεων για να ξεπεράσει ο καπιταλισμός την βαθιά του κρίση. Για να σωθούν οι τραπεζίτες -Γάλλοι, Γερμανοί, Έλληνες που φόρτωσαν τις χρεωμένες τράπεζές τους στον ελληνικό λαό… Για να σωθεί το ευρώ.\nΎστερα από 30 γενικές απεργίες και εργατικές κινητοποιήσεις που κλόνισαν το κυρίαρχο σύστημα, με κλιμάκωση των αγώνων και στις εκλογικές μάχες που έρχονται μπορεί και πρέπει:\nΝ’ ανοίξει ο δρόμος της ΑΝΑΤΡΟΠΗΣ για την άθλια συγκυβέρνηση ΝΔ – ΠΑΣΟΚ. Να επιβληθούν άμεσα μέτρα για την επιβίωση και την βελτίωση της ζωής των εργαζόμενων.\nΝα ενισχυθούν οι δυνάμεις που παλεύουν για ένα άλλο δρόμο στην ελληνική κοινωνία ενάντια στον καταστροφικό «ευρωμονόδρομο», σε σύγκρουση με το κεφάλαιο τα μνημόνια και το χρέος, έξω από το ευρώ και την ΕΕ, με τους εργαζομένους στο τιμόνι!\nΚΑΤΩ Η ΥΠΕΡΕΚΜΕΤΑΛΛΕΥΣΗ ΚΑΙ Η ΤΥΡΑΝΝΙΑ ΤΗΣ ΕΕ\nΗ ένταξη της χώρας μας στην ευρωζώνη και την ΕΕ όχι μόνο δεν στάθηκε «ασπίδα στην κρίση», αλλά μαζί με την μισητή τρόικα και τις ελληνικές κυβερνήσεις ήταν αυτή που δημιούργησε την φρίκη που ζούμε.\n– Η ΕΕ και η ευρωζώνη με τις συνθήκες τους (Μάαστριχτ, συνθήκες για την οικονομική διακυβέρνηση) οδηγούν σε μόνιμο διαρκές μνημόνιο.\n– Με την λεγόμενη ελευθερία των αγορών, το κεφάλαιο μπορεί ανενόχλητο να εκβιάζει κράτη και λαούς, να «μεταναστεύει» όπου μυρίζεται μεγαλύτερα κέρδη, να κρύβει εκατοντάδες δις (πάνω από 600 δις οι έλληνες επιχειρηματίες) σε «φορολογικούς παραδείσους».\n– Με περιορισμούς, και ποσοστώσεις, με την στήριξη των πιο ισχυρών πολυεθνικών, παράλληλα με τις επιπτώσεις της κρίσης, ολόκληροι κλάδοι (ναυπηγεία, χαλυβουργία) οδηγούνταν σε κλείσιμο και καταστροφή.\n– Στην υπηρεσία των μονοπωλιακών αγροτοδιατροφικών συμφερόντων, των μεγαλοαγροτών και των μεσαζόντων η Κοινή Αγροτική Πολιτική (ΚΑΠ) τσάκιζε τους μικρομεσαίους αγρότες, μετατρέποντας την Ελλάδα από χώρα εξαγωγική σε εισαγωγέα αγροτικών προϊόντων.\n– Η ρατσιστική Ευρώπη- φρούριο («Frontex», Δουβλίνο ΙΙ κλπ) οδηγεί σε Λαμπεντούζες, Φαρμακονήσια, εκατόμβες μεταναστών και προσφύγων, διαίρεση ντόπιων και ξένων εργατών..\n– Η ΕΕ καταστρέφει την φύση και το περιβάλλον. Προωθεί τα μεταλλαγμένα, βάζει πάνω από όλα τους «επενδυτές».\nΗ ΕΕ είναι ένας βαθιά ολοκληρωτικός μηχανισμός επιτροπείας και επιβολής των πιο βάρβαρων πολιτικών, των ιμπεριαλιστικών επεμβάσεων, ενίσχυσης των μεγάλων κρατών και των πολυεθνικών τους. Ένας μηχανισμός που δεν διστάζει να στηρίξει ακόμα και ανοιχτά φασιστικές συμμορίες, όπως στην Ουκρανία, για τα συμφέροντά της.\nΓια αυτό απαιτείται ρήξη και αποδέσμευση απ’ αυτή την λυκοσυμμαχία. ΑΝΑΤΡΟΠΗ των κυβερνήσεων που την υπηρετούν. Για να έχουμε δικαιώματα, μισθούς, παιδεία και υγεία, δημοκρατία και λαϊκή κυριαρχία, για να ανοίξει ο δρόμος της κοινωνικής και πολιτικής απελευθέρωσης της εργατικής τάξης και του λαού.\nΥΠΑΡΧΕΙ ΑΛΛΟΣ ΔΡΟΜΟΣ ΣΤΗΝ ΕΛΛΗΝΙΚΗ ΚΟΙΝΩΝΙΑ.\nΜόνο ένα πρόγραμμα σε ρήξη με τα συμφέροντα του κεφαλαίου, για απειθαρχία και αποδέσμευση απ’ το ευρώ και την ΕΕ, μπορεί να μας βγάλει από την κρίση σε όφελος της εργαζόμενης πλειοψηφίας. Με βασικούς στόχους:\n– Ανατροπή της συγκυβέρνησης ΝΔ-ΠΑΣΟΚ και κάθε κυβέρνησης με την ίδια πολιτική.\n– Μονομερής καταγγελία των μνημονίων και των δανειακών συμβάσεων, κατάργηση όλων των μνημονιακών νόμων.\n– Μη αναγνώριση, παύση πληρωμών και διαγραφή του χρέους.\n– Εθνικοποίηση των τραπεζών και των μεγάλων επιχειρήσεων, χωρίς αποζημίωση, με εργατικό – λαϊκό έλεγχο.\n– Άμεση βελτίωση της ζωής των εργαζόμενων. Αυξήσεις στους μισθούς και τις συντάξεις.\n– Άμεσα μέτρα για την προστασία των ανέργων, επίδομα ανεργίας και δωρεάν ασφάλιση για όλους τους ανέργους, μείωση των χρόνων συνταξιοδότησης και των ωρών δουλειάς, δημόσιες επενδύσεις και προσλήψεις στο δημόσιο για τις κοινωνικές και λαϊκές ανάγκες.\n– Όχι στα χαράτσια και την εξοντωτική φορολογία, μισθωτών και αυτοαπασχολούμενων. Κανένας πλειστηριασμός\n– Όχι στην ΚΑΠ. Μέτρα υπέρ της φτωχομεσαίας αγροτιάς, ενίσχυση των συνεταιρισμών της.\n– Ανατροπή της αντιδημοκρατικής πολιτικής της βίας, της καταστολής, με δημοκρατικές κατακτήσεις υπέρ των εργαζομένων και του λαού.\n– Πάλη κατά της φασιστικής απειλής και του ρατσισμού για την νομιμοποίηση όλων των μεταναστών, την απόδοση της ιθαγένειας στα παιδιά τους.\n– Υπεράσπιση της φύσης και του περιβάλλοντος από τη ληστρική επιδρομή του κεφαλαίου.\nΓΙΑ ΜΙΑ ΑΡΙΣΤΕΡΑ ΑΝΕΞΑΡΤΗΤΗ ΑΠΟ ΤΟ ΣΥΣΤΗΜΑ, ΑΝΤΙΚΑΠΙΤΑΛΙΣΤΙΚΗ ΚΑΙ ΕΝΩΤΙΚΗ\nΟ ΣΥΡΙΖΑ δεν έχει τέτοια πολιτική. Με τους όρκους πίστης στην ευρωζώνη και την ΕΕ, με την αποδοχή του δυσθεώρητου χρέους, τονσυμβιβασμό του με τον ΣΕΒ και τις δυνάμεις του κεφαλαίου, ακολουθεί μια πολιτική συνέχισης της λιτότητας και αντιλαϊκών μέτρων, που θα οδηγήσει στην ήττα και την απογοήτευσης τους εργαζόμενους και τα πλατιά λαϊκά στρώματα είτε γίνει κυβέρνηση, είτε όχι.\nΤο ΚΚΕ παραπέμπει τα πάντα, και την έξοδο απ’ την ευρωζώνη και την ΕΕ, στο μακρινό μέλλον της «Λαϊκής Εξουσίας». Δεν παλεύει σήμερα για ένα πρόγραμμα ανατροπής της επίθεσης και αυτό δεν μπορεί να κρυφτεί με αριστερές κορώνες. Περιφρονεί, υπονομεύει και διασπά κάθε ταξική αγωνιστική διεκδίκηση, διευκολύνοντας αντικειμενικά την κυβέρνηση..\nΜΕ ΤΗΝ ΑΝΤ.ΑΡ.ΣΥ.Α. ΚΑΙ ΤΗΝ ΣΥΣΠΕΙΡΩΣΗ ΟΣΩΝ ΠΑΛΕΥΟΥΝ ΓΙΑ ΤΗΝ ΑΝΑΤΡΟΠΗ ΤΗΣ ΕΠΙΘΕΣΗΣ ΚΑΙ ΤΗΝ ΕΞΟΔΟ ΑΠΟ ΤΗΝ ΕΕ\nΗ ανατροπή της επίθεσης, η ουσιαστική βελτίωση της ζωής μας δεν σημαίνει μια απλή κυβερνητική εναλλαγή ενώ η κυρίαρχη πολιτική μένει άθικτη. Σημαίνει το ξήλωμα όλων των αντεργατικών – αντιλαϊκών μέτρων της τελευταίας εξαετίας με την δύναμη του οργανωμένου λαού.\nΜε την ενίσχυση της ΑΝΤΑΡΣΥΑ – ενισχύουμε τις δυνάμεις:\n– που παλεύουν για τα λαϊκά δικαιώματα, χωρίς συμβιβασμούς και υπαναχωρήσεις.\n– που παλεύουν για μια άλλη αριστερά, ανεξάρτητη από το σύστημα αντικαπιταλιστική, επαναστατική και ενωτική. Για την συσπείρωση όλων των δυνάμεων που στρέφονται ενάντια στο νέο κοινωνικό μεσαίωνα που μας επιφυλάσσουν, τον ιμπεριαλισμό και την ΕΕ. Για να υπάρχει ισχυρός ο πόλος της ελπίδας στην ελληνική κοινωνία.\nΚατεβάστε την προκήρυξη (αρχείο .pdf, 109ΚB)\nΑπόφαση της από 07.03.14 συνεδρίασης της ΚΣΕ\nΠροεκλογικό πτωχοκομείο, ενώ φέρνουν αντεργατική καταιγίδα


Οδηγός ΚΤΕΛ πήρε άλλο πλοίο και άφησε τους μισούς επιβάτες στο λιμάνι! - porto-rafti\nΑρχική Επικαιρότητα Οδηγός ΚΤΕΛ πήρε άλλο πλοίο και άφησε τους μισούς επιβάτες στο λιμάνι!\nΟδηγός ΚΤΕΛ πήρε άλλο πλοίο και άφησε τους μισούς επιβάτες στο λιμάνι!\nΔΙΑΒΑΣΤΕ ΕΠΙΣΗΣ Κεραμέως για την γυναικοκτονία εκπαιδευτικού "όλα ξεκινούν από την Παιδεία, το σχολείο, την οικογένεια, την κοινωνία"\nΠροηγούμενο άρθροΝέες μαρτυρίες καίνε την 33χρονη που απήγαγε τη 10χρονη Μαρκέλλα. Νάρκωσε και βίασε δύο γυναίκες\nΕπόμενο άρθροΤις επόμενες ώρες αναμένεται να αναρτηθούν οι προσωρινοί πίνακες Κοινωνικού Τουρισμού 2020 του ΟΑΕΔ.